NaiveNeuron/SloPal huggingface dataset:
P. Hrušovský, predseda NR SR: (2005-12-07):
(Hlasovanie.) 128 prítomných, 114 za návrh, 7 proti, 3 sa zdržali, 4 nehlasovali. Národná rada vládny návrh zákona schválila . Poprosím teraz pána poslanca Horáka, aby z poverenia výboru pre financie, rozpočet a menu predložil Národnej rade návrhy hlasovaní k prerokúvanému vládnemu návrhu zákona, ktorým sa mení a dopĺňa zákon Slovenskej národnej rady č. 310/1992 Zb. o stavebnom sporení (tlač 1340). Nech sa páči, pán poslanec. V. Horák, poslanec: Ďakujem za slovo, pán predseda. Ako prvé budeme hlasovať o jednom pozmeňujúcom návrhu, ktorý vzišiel z rokovaní výborov, je v spoločnej správe a výbor odporúča tento pozmeňujúci návrh schváliť.
Laurenčík, Milan, podpredseda NR SR (2020-12-01):
Pán poslanec Ján Richter.
Martvoň, Anton, poslanec NR SR (2015-05-19):
V podstate, tak jedine brífing, tak o Hlinovi ako mimozemšťanovi, tak iba toľko som chcel povedať.
Glváč, Martin, podpredseda NR SR (2019-10-18):
Ďakujem. Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce prihlásiť niekto ústne. Nie je tomu tak. Vyhlasujem rozpravu za skončenú. Pán navrhovateľ, nie viac. Pán spravodajca, nie. Prerušujem rokovanie o tomto bode programu. Nasledujúcim bodom programu je prvé čítanie o návrhu poslancov Evy Antošovej na vydanie zákona, ktorým sa dopĺňa zákon č. 39/2007 Z. z. o veterinárnej starostlivosti v znení neskorších predpisov. Návrh zákona je pod tlačou tlač 1702. Návrh na jeho pridelenie na prerokovanie výborom je v rozhodnutí č. 1803. Dávam slovo pani poslankyni Antošovej, aby návrh zákona uviedla, nech sa páči. (Rokovanie o návrhu poslankyne Národnej rady Slovenskej republiky Evy Antošovej na vydanie zákona, ktorým sa dopĺňa zákon č. 39/2007 Z. z. o veterinárnej starostlivosti v znení neskorších predpisov , tlač 1702.)
Grendel, Gábor, podpredseda NR SR (2022-10-21):
Tri faktické poznámky na vystúpenie pána poslanca Osuského. Ako prvý pán poslanec Marek Šefčík.
Dostál, Ondrej, poslanec NR SR (2018-12-03):
Vážený pán podpredseda, vážená kolegyňa, vážení kolegovia, dovoľte, aby som podľa § 73 ods. 1 zákona o rokovacom poriadku Národnej rady Slovenskej republiky vystúpil v prvom čítaní ako spravodajca určený ústavnoprávnym výborom k návrhu poslancov Národnej rady Slovenskej republiky na vydanie ústavného zákona, ktorým sa dopĺňa Ústava Slovenskej republiky č. 460/1992 Zb. v znení neskorších predpisov, tlač 1192. Návrh ústavného zákona spĺňa z formálno-právnej stránky náležitosti uvedené v zákone o rokovacom poriadku Národnej rady Slovenskej republiky a v legislatívnych pravidlách tvorby zákonov. Predseda Národnej rady Slovenskej republiky vo svojom rozhodnutí navrhol, aby návrh ústavného zákona prerokoval Ústavnoprávny výbor Národnej rady Slovenskej republiky, ktorý navrhol aj ako gestorský výbor s tým, aby prerokoval návrh ústavného zákona v druhom čítaní do 28. januára 2019. Zo znenia návrhu ústavného zákona je zrejmý účel navrhovanej úpravy. Ako vo svojom úvodnom vstupe informoval pán predkladateľ a ako ste si iste prečítali v dôvodovej správe, cieľom, cieľom uvedenej právnej úpravy je zrušenie milostí, ktoré boli udelené Kočnerovi v súvislosti s kauzou Technopol. Obdobnú úpravu schválil parlament v súvislosti so zrušením milostí, ktoré prezident Michal Kováč udelil svojmu synovi Michalovi Kováčovi ml. Už vtedy poslanci, ktorí sú predkladateľmi tohto návrhu zákona, prišli s takouto požiadavkou, nebola akceptovaná vzhľadom na vývoj situácie, preto teraz prichádzajú s takýmto návrhom znova. Ako spravodajca určený navrhnutým gestorským výborom odporúčam, aby sa Národná rada po všeobecnej rozprave uzniesla na tom, že návrh ústavného zákona prerokuje v druhom čítaní. Odporúčam zároveň návrh ústavného zákona prideliť ústavnoprávnemu výboru, vrátane jeho určenia ako gestorského výboru a lehoty na prerokovanie návrhu ústavného zákona vo výbore v zmysle uvedeného rozhodnutia predsedu Národnej rady Slovenskej republiky. Pán predsedajúci, otvorte, prosím, všeobecnú rozpravu.
Bugár, Béla, podpredseda NR SR (2010-08-05):
Podľa § 28 rokovacieho poriadku o slovo sa hlási pán minister dopravy, pôšt a telekomunikácií, pán Ján Figeľ. Nech sa páči, pán minister, máte slovo.
B. Bugár, podpredseda NR SR: (2004-06-17):
(Hlasovanie.) Prítomných je 136 poslancov, za návrh 69, proti 42, zdržalo sa 25. Konštatujem, že tento návrh bol schválený. (Potlesk.) Vážené panie poslankyne, vážení páni poslanci, budeme pokračovať v rokovaní, keďže sme schválili návrh na skrátené legislatívne konanie, tak budeme pokračovať prvým čítaním o vládnom návrhu zákona, ktorým sa mení a dopĺňa zákon č. 179/1998 Z. z. o obchodovaní s vojenským materiálom a o doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov . Vládny návrh zákona ste dostali ako tlač 737. Návrh na jeho pridelenie na prerokovanie výborom máte v rozhodnutí č. 762. Prosím teraz pána podpredsedu vlády a ministra hospodárstva Slovenskej republiky, aby uviedol vládny návrh zákona. Nech sa páči. P. Rusko, podpredseda vlády a minister hospodárstva SR: Ďakujem pekne, pán predsedajúci, za slovo. Vážený pán predseda, vážené pani poslankyne, vážení páni poslanci, vláda Slovenskej republiky predkladá na rokovanie Národnej rady návrh zákona, ktorým sa mení a dopĺňa zákon č. 179/1998 o obchodovaní s vojenským materiálom a o doplnení zákona č. 455/1991 o živnostenskom podnikaní (živnostenský zákon). Dôvodom na prípravu a predloženie tohto návrhu zákona bolo niekoľko. Tým bezprostredným bolo prijatie zákona č. 215/2004 o ochrane utajovaných skutočností a o zmene a doplnení niektorých zákonov, ale tiež prijatie zákona č. 199/2004, tzv. colný zákon, o zmene a doplnení niektorých zákonov a v neposlednom rade prijatie zákona, ktorým sa mení a dopĺňa zákon č. 455/1991. Predložený návrh reaguje na skutočnosť, že dňa 27. mája Národná rada prerokovala, schválila návrh zákona, ktorým sa mení a dopĺňa zákon č. 455/1991 o živnostenskom podnikaní v znení neskorších predpisov a o zmene a doplnení zákonov, ktorý bol predložený ako poslanecký návrh zákona a pri jeho prerokúvaní v druhom čítaní skupina poslancov Národnej rady predložila návrh na jeho doplnenie v tom zmysle, že zo zákona o obchodovaní s vojenským materiálom sa vypúšťajú tie ustanovenia, ktoré upravujú podmienku priemyselnej bezpečnosti. Predložený návrh zákona reaguje na zásadné zmeny colných predpisov, ktoré sa uskutočnili so vstupom Slovenskej republiky do Európskej únie. Na jednej strane Slovenská republika je členským štátom Európskej únie a je teda súčasťou colného územia Európskej únie, kde platí princíp voľného pohybu tovaru, ale vojenský materiál ako senzitívny tovar nemožno posudzovať v intenciách voľného pohybu tovaru. Vážený pán predseda, vážené pani poslankyne, vážení poslanci, zároveň si vás dovoľujem požiadať o podporu predloženého návrhu zákona a jeho postúpenie do druhého čítania.
Richter, Ján, poslanec NR SR (2021-02-05):
Ďakujem pekne za slovo. Vážený pán poslanec Ľubo Blaha, ja chcem reagovať k tej časti tvojho vystúpenia, kde si hovoril o požiadavke ministra práce na previerku PT pre pána Lipšica. Viackrát to tu zaznelo aj vo vystúpeniach. Po prvé. Myslím si, že po ôsmich rokoch pôsobenia na tomto rezorte mám dostatok skúseností, aby som zhodnotil reálnu potrebu previerky PT. Môj záver je, takáto potreba previerky najvyššieho utajenia PT, jej potreba na uplatnenie vo funkcii poradcu ministra práce, sociálnych vecí a rodiny je nepotrebná. Nemali ju ani štátni tajomníci. Na ministerstve je vnútorný predpis, ktorý presne hovorí, že mimo ministra kto potrebuje ďalší takúto previerku. Takúto previerku som ani ja za celých osem rokov nepotreboval. Len snáď utajené rokovania vlády, keď sa preberali strategické materiály ministerstva obrany, boli v takomto type a aj to neviem celkom, či boli v réžii PT. Ja som tiež požiadal o previerku NBÚ pre štátnych tajomníkov, ale ten najnižší stupeň, pretože ten reálne potrebovali pre svoju potrebu. Záver. Žiadosť pána ministra práce, sociálnych vecí a rodiny na previerku pre svojho poradcu akéhokoľvek vrátane pána Lipšica je účelová. Nebudem hovoriť o zákonnosti a nezákonnosti, pretože minister má právo požiadať o previerku, ale v tomto prípade som presvedčený, že nie pre potreby ministerstva práce, sociálnych vecí a rodiny, ale účelovo pre funkciu špeciálneho prokurátora alebo kandidatúry na špeciálneho prokurátora pána Lipšica.
Danko, Andrej, predseda NR SR (2017-03-31):
Ak budeme držať poradie, poprosím o vystúpenie pána europoslanca následne s jeho reakciami Kukana.
Figeľ, Ján, podpredseda NR SR (2014-10-15):
Nech sa páči, Viliam Novotný.
Ďuriš Nicholsonová, Lucia, podpredsedníčka NR SR (2018-05-24):
Ďakujem pekne. K tomu poslednému vystúpeniu pána poslanca Soboňu, samozrejme, blahoželám, určite to nebolo tak, že mu to vybavila pani ministerka Matečná. Nie, takže nevidím presne, nevidím presne tú súvislosť, ale predpokladám, že vy ju vidíte. K ostatným pánom zo Slovenskej národnej strany, ktorí na mňa reagovali faktickými poznámkami, chcem povedať toto. Nie, nemáte dostatok informácií. Ja mám pred sebou 14 nájomných zmlúv podpísaných Gabrielou Matečnou v rokoch 2013 až 2015 so spoločnosťami albánskej mafie, ktorá operovala na Slovensku. To sú unikátne zmluvy, to nie sú dodatky, toľko ešte čítať viem. Toto sú unikátne zmluvy podpísané pani Gabrielou Matečnou v čase, keď ona a nikto iný bola generálnou riaditeľkou Slovenského pozemkového fondu. Pán Bernaťák, môžte vrtieť hlavou, koľko chcete, ja vám tie zmluvy ukážem. Ďalej mám tu zmluvy pre firmu KREMPOS, z toho jeden je dodatok k nájomnej zmluve. Všetky ostatné sú unikátne zmluvy podpísané pani Gabrielou Matečnou v rokoch 2014 až 2015. Ďalej tu mám 10 nájomných zmlúv podpísaných pani Gabrielou Matečnou ako generálnou riaditeľkou Slovenského pozemkového fondu v čase rokoch 2013 až 2015. Sú to unikátne zmluvy, nie sú to dodatky. Kedykoľvek vám tie zmluvy ukážem, sú zvnútra Slovenského pozemkového fondu. Sú to nové zmluvy, nie sú to dodatky.
Gažovičová, Tina, poslankyňa NR SR (2024-01-16):
Ďakujem. Dobrý deň všetkým. Ďakujem veľmi pekne za toto ďalšie z tých naozaj vecných príspevkov zo strany opozície a som rada, že aj tento týždeň tu opäť v pléne poukazujeme, aj vy ste, pani poslankyňa, poukázali na to, že nie sú dostatočné a neboli dostatočne vysvetlené, aj sme presvedčení, že neexistujú dostatočné zákonné dôvody na to, aby tento zákon išiel cez skrátené legislatívne konanie a myslím si, že v tomto týždni máme ešte obzvlášť silný argument vzhľadom na to, že predseda vlády Pellegrini, myslím, že to bolo cez víkend, kedy zverejnil video o tom, že sami, sama koalícia teda plánuje pozmeňujúce návrhy a sami si uvedomili, že áno, dá sa ten zákon zlepšiť a to je práve podstatou toho, na čo tu celý čas poukazujeme, že keď ste to dali do skráteného legislatívneho konania, tak ste zbytočne urýchlili ten proces a nevytvorili ste dostatok času na to, aby bola odborná diskusia a aby sa ten návrh zlepšoval. A ako už povedal poslanec Dostál, nebyť toho, že o týchto veciach tu poctivo v parlamente diskutujeme, tak ten návrh by bol už prijatý, Úrad špeciálnej prokuratúry by bol už zrušený, pretože mal byť zrušený k 15. januáru, čiže tento víkend a dneska už by tieto návrhy, o ktorých medzitým už aj predseda parlamentu hovorí, že vlastne nie sú dostatočne dobré a budeme ich ešte vylepšovať, už by medzi tým boli platné a účinné. A to je dosť desivé, že ako som rada, že sme aspoň prispeli k istému zdržaniu a aspoň trošku sa to možno vylepší, ale aj tak je to dosť desivé, že takto tu sú predkladané zákony. Ďakujem za vaše... (Prerušenie vystúpenia časomerom.)
Bugár, Béla, podpredseda NR SR (2018-05-28):
Pán Mizík.
P. Hrušovský, predseda NR SR: (2003-11-11):
B. Hanzel, poslanec: Ďakujem pekne. Nevidím čas, ale dúfam, že som zapojený do faktickej poznámky. Ja by som chcel, samozrejme, reagovať na pána predsedu Fica, ale najprv odpoviem pánovi Minárikovi, ktorý sa ma pýtal na základe môjho príspevku do rozpravy, prečo som sa vrátil do tohto marazmu, čo tu bol. Vtedy, keď som sa vrátil prvý raz do Česko-Slovenska, to bolo v roku 1986, som začal dovážať  prácu do Česko-Slovenska. A pokračoval som tu v roku 1990 potom. Takže ešte to tu nebolo, tak ako to tu bolo neskôr. Ďalej by som chcel povedať, že pán Fico povedal, že nevie si predstaviť, že by nejaký súkromný vlastník predal 49 % akcií svojho podniku a súčasne sa vzdal kontroly väčšiny vo svojom podniku. Ja môžem povedať, že toto sa mne stalo. A bodaj by sme sa z toho všetci poučili. Ja som založil 5 akciových spoločností na Slovensku v roku 1990, môžem povedať, vlastnou hlavou, rukami a vlastnými peniazmi. A podarilo sa to tak, že som sa legálne a s čistým štítom stal finančne nezávislým človekom. Urobil som však jednu jedinú chybu. V jednej akciovej spoločnosti som myslel, že treba mať zahraničného investora a viacej práce, tak som predal 65-percentný podiel holandskej firme. Odkedy som toto predal, dovtedy išla firma so ziskom, odkedy som ju predal, od prvého roku išla firma so stratou až doteraz, dokonca som preukázal holandskému vlastníkovi, že v priebehu jedného roka zobral z tejto firmy 92 mil. korún, ktoré prišli na jeho stranu, a 5-miliónovú stratu urobil na druhej strane a nebolo možné s tým pohnúť a nie je možné s tým pohnúť doteraz. Takže zahraniční investori majú takýto záujem u nás, majú záujem nás vycicať, tak ako sa dá, ako vycicali aj mňa v tejto jednej firme. Ďalšia odpoveď je na plynárov. Môžem povedať asi tak, neviem, bohužiaľ, koľko mám času teraz...
Šimečka, Michal, podpredseda NR SR (2023-12-19):
Ďakujem pekne. Pán poslanec Grendel.
Ďuriš Nicholsonová, Lucia, podpredsedníčka NR SR (2019-05-15):
Veľmi pekne ďakujem, pán spravodajca. Otváram všeobecnú rozpravu. Písomne sa prihlásil za klub SaS pán poslanec Gröhling, ale ešte predtým, samozrejme, vystúpi v rozprave najprv pani predkladateľka a potom pán spravodajca. Nech sa páči, pani poslankyňa Zimenová.
P. Hrušovský, predseda NR SR: (2004-05-26):
(Hlasovanie.) 141 prítomných, 120 za návrh, 14 proti, 5 sa zdržalo, 2 nehlasovali. Návrh sme schválili. Teraz poprosím pána poslanca Gaľu, aby uvádzal hlasovanie k prerokúvanému vládnemu návrhu zákona o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov , ktorý prerokúvame ako tlač 651. Pán poslanec Gaľa.
P. Paška, predseda NR SR: (2006-12-05):
Pán Hrušovský, obrátil sa na mňa pán prezident listom presne so žiadosťou o vystúpenie, využívajúc ústavné právo čl. 102 ods. 1 písm. p), takže na základe žiadosti pána prezidenta som vyhovel, ale to len na okraj, aby ste vedeli. Ostatné náležitosti, samozrejme, súvisia s výkladom rokovacieho poriadku a s obvyklým prístupom, ktorý sme tu mali a na ktorý sa často tak odvolávate. Napriek tomu všetkému dovoľte mi, aby som..., ešte, nech sa páči, pani podpredsedníčka Belousovová.
R. Kaliňák, poslanec: (2005-09-22):
Vážené dámy a páni, podstatou návrhu je odškodnenie krivdy spáchanej na občanoch Slovenskej republiky v období ich okupácie vojskami Sovietskeho zväzu, Maďarskej ľudovej republiky, Poľskej ľudovej republiky, Nemeckej demokratickej republiky a Bulharskej ľudovej republiky, a to v čase od 20. augusta 1968 až do 27. júna 1991. Odškodniť sa navrhujú najbližší príbuzní tých občanov Slovenskej republiky, ktorí boli v sledovanom období zabití príslušníkmi okupačných síl, a ďalej tí občania, ktorí boli v tom čase zranení alebo znásilnení. Štát si občania zriadili okrem toho aj preto, aby ich bránil pred vonkajším nepriateľom, a v plnení tejto základnej povinnosti Česko-Slovensko v rokoch 1968 až 1971 zlyhalo. Svojich občanov pred vonkajším nepriateľom neuchránilo a mnohí občania na to doplatili svojím životom alebo zdravím. Štát je podľa nášho názoru povinný svojim občanom ujmu spôsobenú činnosťou okupačných síl... (Reakcia z pléna.) Pardon, ale taký sa mi narodil hlas, tak možno keby stíšili kolegovia, alebo si to dám nejako trošku ďalej. Nechcel som vás zobudiť, prepáčte, páni poslanci. (Reakcia z pléna.) Dobre. Aby som tú situáciu zjednodušil a možno sa skúsim trochu viacej šepkať. V každom prípade sme teda za to...
Pellegrini, Peter, predseda NR SR (2015-11-24):
Prezentujme sa a hlasujme o tom, že prerokujeme návrh zákona v treťom čítaní ihneď. (Hlasovanie.) Prítomných 135 poslancov, za hlasovalo 94, zdržalo sa 40 poslancov, nehlasoval 1. Návrh sme schválili. Sme v treťom čítaní . Otváram rozpravu v rámci tretieho čítania. Nik sa nehlási do rozpravy. Končím možnosť prihlásiť sa do rozpravy. Vyhlasujem rozpravu za skončenú. Nech sa páči.
Grendel, Gábor, podpredseda NR SR (2022-09-30):
Ďakujeme. Dávam teraz slovo poverenému členovi výboru pre financie a rozpočet pánovi poslancovi Milanovi Kuriakovi, aby informoval Národnú radu o výsledku prerokovania správy vo výbore.
Kollár, Boris, predseda NR SR (2020-07-24):
Ďakujem. Pred tým, ako otvorím rozpravu, o slovo požiadal pán premiér so stanoviskom vlády k návrhu skupiny poslancov. Pán premiér, nech sa páči, máte slovo.
Bittó Cigániková, Jana, poslankyňa NR SR (2022-05-06):
Proti. Keď teda všetci hovoríte, tak aj ja skúsim. (Povedané so smiechom.)
Pellegrini, Peter, doterajší predseda NR SR (2016-03-23):
Vážené panie poslankyne, vážení páni poslanci, poprosím, aby ste sa dostavili do rokovacej sály, aby sme si mohli vypočuť výsledky tajného hlasovania. (Pauza.) Kolegyne, kolegovia, poprosím vás dostaviť sa do rokovacej sály, nech nemusíme zase čakať dvadsať minút. Prosím, buďme trošku kooperatívnejší, nech ten program môžeme napĺňať. (Pauza.) Kolegyne, kolegovia, poprosím vás zaujať miesta v rokovacej sále. (Pauza.) Vážené panie poslankyne, vážení páni poslanci, pokračujeme v rokovaní. Prosím teraz povereného overovateľa, aby podľa § 39 ods. 10 zákona o rokovacom poriadku Národnej rade oznámil výsledok tajného hlasovania o voľbe predsedu Mandátového a imunitného výboru. Nech sa páči, pán poslanec. Prosím, oboznámte nás s výsledkom hlasovania.
B. Bugár, podpredseda NR SR: (2004-03-03):
(Hlasovanie.) Prítomných je 121 poslancov, za 73, proti 4, zdržalo sa 43, nehlasoval 1. Konštatujem, že Národná rada posunula návrh zákona do druhého čítania. Nech sa páči. A. Hajduk, poslanec: Pán predsedajúci, prosím, dajte hlasovať o tom, že Národná rada Slovenskej republiky v súlade s rozhodnutím predsedu Národnej rady prideľuje predložený vládny návrh zákona na prerokovanie výborom: Ústavnoprávnemu výboru Národnej rady Slovenskej republiky a Výboru Národnej rady pre pôdohospodárstvo. Ďalej aby za gestorský výbor určila hlasovaním Výbor Národnej rady Slovenskej republiky pre pôdohospodárstvo s tým, že určené výbory vládny návrh zákona prerokujú v termíne do 23. apríla a gestorský výbor do 30. apríla 2004.
Hort, Milan, podpredseda NR SR (2010-08-04):
Ďalej je prihlásený do rozpravy za poslanecký klub SDKÚ – DS pán predseda klubu a poslanec Jozef Mikuš. Nech sa páči.
P. Hrušovský, podpredseda NR SR: (2002-03-21):
Pani poslankyňa Podhradská. M. Podhradská, poslankyňa: Ďakujem za slovo, pán podpredseda. Ja sa ospravedlňujem pani poslankyni Aibekovej, že nebudem hovoriť o zdravotníctve, ale napriek tomu všetkému nadviažem na to, čo tu hovorila, lebo veľmi jednoznačne dokázala, že pán minister Kováč vo svojej časti v stanovisku vlády naozaj škandalózne klame. Chcela by som dokázať, že rovnaký spôsob si zvolil aj minister kultúry Milan Kňažko. Zacitujme z toho stanoviska: „Zásadný zvrat nastal i v oblasti podpory neinštitucionalizovanej kultúry a umenia. Transparentný sa stal proces rozdeľovania prostriedkov podporných grantových systémov. Pro Slovania a účelové transfery prestali byť ministrovou voľnou úvahou, rozhodujú o nich komisie zložené z nezávislých odborníkov. Napriek všetkému sa darí postupné zvyšovanie finančných objemov do týchto mechanizmov“ a tak ďalej a tak ďalej. Nebudem hovoriť o tých prvých vetách, hoci aj to je klamstvo. Ale tá posledná veta, to už je naozaj vrchol. Lebo ak si dovolí pán Kňažko tvrdiť, že sa postupne zvyšujú finančné objemy v týchto mechanizmoch, tak opak je pravdou. Za ministra Hudeca bolo vo fonde Pro Slovakia v roku 1998 167 miliónov. Dnes za pána Kňažka je to 72 miliónov. Takže zo 168 miliónov klesla táto čiastka na 72, napriek tomu pán Kňažko suverénne tvrdí, že sa finančné objemy v Pro Slovakii za jeho éry postupne zvyšujú. Takže už väčšie klamstvo si naozaj neviem predstaviť. Ale vôbec ma to neprekvapuje, lebo si myslím, že týmto spôsobom pán Kňažko naozaj veľmi dobre zapadne do tej kompánie, ktorú voláme súčasná slovenská vláda.
M. Číž, podpredseda NR SR: (2010-02-12):
Dajte, prosím vás, nový čas pani poslankyni Belásovej s faktickou poznámkou.
Jurinová, Erika, podpredsedníčka NR SR (2012-12-14):
Pán poslanec Hlina.
M. Kotian, poslanec: (2007-02-06):
V názve zákona sa na konci pripájajú tieto slová: „a ktorým sa mení zákon č. 238/2006 Z. z. o Národnom jadrovom fonde na vyraďovanie jadrových zariadení a na nakladanie s vyhoretým jadrovým palivom, s rádioaktívnymi odpadmi, zákon o jadrovom fonde a o zmene a doplnení niektorých zákonov v znení zákona č. 528/2006 Z. z.“. Názov zákona sa upravuje v nadväznosti na doplnenie nového článku. Je to bod 2 spoločnej správy. Ďakujem za pozornosť.
Hufková, Eva, poslankyňa NR SR (2012-12-12):
Ďakujem pekne, pani podpredsedníčka. Vážený pán Sulík, mne sa zdá, že vy ste jediný, ktorý má podľa vás, ako ste to vy povedali, poňatie o fungovaní ekonomiky. Nikto iný toto poňatie podľa vás nemá. Zastávate sa podnikateľov, ktorých národným športom v súčasnosti je neplatiť dane a odvody, česť výnimkám, samozrejme. Navádzate podnikateľov, ako neplatiť dane a odvody, obviňujete nás, že rozdávame peniaze podnikateľov svojim kamarátom. Chýba nám podľa vás česť a morálka. Veď vy ani neviete, čo tieto slová znamenajú! A dokázali ste to počas vášho vládnutia. Čestný nie ste ani teraz, lebo nám váš demagogický prejav ubližuje. Vaše vízie, vaše trendy sú len frázy. Samochvála, že len raz, a to za vašej vlády, bolo na Slovensku dobre, je urážkou všetkých čestných a morálnych ľudí. Keby väčšina ľudí nezastavila vašu dobrú vládu, ktorá zdevastovala finančný systém, výber daní, z ktorého sa financuje aj nevýrobná sféra, dnes by bol ešte väčší problém pri zostavovaní štátneho rozpočtu, lebo všetci, vážený pán podnikateľ, nemôžu byť podnikatelia. Ďakujem.
Tomáš, Erik, poslanec NR SR (2017-04-07):
Pani Blahová, teda uznávam, ste lepšia ako Donald Trump. A po druhé, k tej komunikácii so Simoninou mamou. Samozrejme, bola včera aj dnes, ale fakt vám nechcem ukazovať, čo pani, nepoviem priezvisko, matka Simony o vás napísala. Ak to chcete, ukážem vám to, ale osobne, máte pekný účes, pekný kostým, nechcem vám kaziť dobrý obraz, ktorý dnes máte. Ďalej by som chcel povedať, pani Jurinová, áno, presne ste vedeli, o čom budem hovoriť, teda o pánovi Kollárovi alebo pánovi Lipšicovi, a ja som presne vedel, o čom hovoriť nechcete. Ani o pánovi Kollárovi, ani o pánovi Lipšicovi. Pán Dostál, trochu poznám trestné právo, poznám rozdiel medzi znásilnením a sexuálnym zneužitím, a zároveň, keďže poznám trochu trestné právo, vám musím povedať, že zatiaľ čo v prípade Baštrnák už bolo vznesené obvinenie, v prípade Čistý deň žiadne obvinenie doteraz vznesené nebolo. No a ešte som si vybral pána Pčolinského. Ja si tiež myslím, pán Pčolinský, že ma trochu preceňujú, čo sa týka toho mediálneho guru, ale napriek tomu, že tvrdíte, že som dnes povedal polopravdy a špekulácie, tak jedna pravda je istá. Boris Kollár komunikoval sexuálne nevhodne s 15-ročnou dievčinou závislou od drog. Toto je holý fakt, ktorý potvrdil aj Boris Kollár. Ďakujem.
Kondrót, Maroš, poslanec NR SR (2014-06-25):
Keďže sme hlasovali o pozmeňujúcich návrhoch zo spoločnej správy a mám splnomocnenie gestorského výboru, odporúčam hlasovať o tom, že predložený návrh zákona prerokujeme v treťom čítaní ihneď. Dajte, prosím, o tom hlasovať.
P. Hrušovský, predseda NR SR: (2005-07-01):
Otváram rozpravu o tomto bode programu. Chcem vás informovať, že som dostal písomne... Pardon, prepáčte, pani poslankyňa Navrátilová. Ospravedlňujem sa. Nech sa páči, pani poslankyňa Navrátilová, ktorá bola poverená gestorským výborom, prosím vás, keby ste Národnú radu informovali o stanovisku výboru. Nech sa páči. Ľ. Navrátilová, poslankyňa: Ďakujem za slovo. Pán predseda, vážený pán riaditeľ, kolegyne, kolegovia, dovoľte, aby som vás informovala o správe Výboru Národnej rady Slovenskej republiky o výsledku prerokovania návrhu účtovnej uzávierky Sociálnej poisťovne za rok 2004. Správa má štandardný tvar, konštatuje pridelenie výborom, konštatuje stav vo fondoch. A záverom by som vás chcela informovať, že  Výbor Národnej rady Slovenskej republiky pre sociálne veci a bývanie navrhuje Národnej rade tento návrh schváliť. Zároveň mám pripravený návrh uznesenia Národnej rady, ktorý konštatuje v podstate štandardne, že schvaľujeme návrh účtovnej uzávierky Sociálnej poisťovne za rok 2004.
Šimečka, Michal, podpredseda NR SR (2024-01-23):
Ďakujem pekne. Pán poslanec Kišš.
Danko, Andrej, predseda NR SR (2016-09-06):
Ďakujem. Vyhlasujem rozpravu za skončenú. Prerušujem rokovanie o tomto bode programu. Pristúpime k prvému čítaniu o vládnom návrhu zákona, ktorým sa mení a dopĺňa zákon č. 384/2011 Z. z. o osobitnom odvode vybraných finančných inštitúcií a doplnení niektorých zákonov v znení neskorších predpisov . Vládny návrh zákona je uverejnený ako tlač 186. Návrh na jeho pridelenie na prerokovanie výborom je v rozhodnutí č. 186. Prosím ministra financií Slovenskej republiky Petra Kažimíra, aby vládny návrh zákona uviedol.
Laurenčík, Milan, podpredseda NR SR (2021-02-05):
Pán poslanec Miloš Svrček, nech sa páči.
Danko, Andrej, predseda NR SR (2017-05-09):
Poprosím, ešte na druhý návrh čas.
Blanár, Juraj, podpredseda NR SR (2021-03-30):
Ďakujem. Ďakujem, pán podpredseda. Pán spravodajca nemá záujem o záverečné slovo, takže prerušujem rokovanie o tomto bode programu. Ďakujem obom. A teraz nasleduje prvé čítanie o vládnom návrhu zákona, ktorým sa mení a dopĺňa, dopĺňajú niektoré zákony v pôsobnosti Ministerstva dopravy a výstavby Slovenskej republiky v súvislosti s ochorením COVID-19 v cestnej doprave. Vládny návrh zákona je uverejnený ako tlač 476 a návrh na pridelenie na prerokovanie výborov je v rozhodnutí č. 472. Teraz poprosím ministra dopravy a výstavby Slovenskej republiky Andreja Doležala, aby vládny návrh zákona uviedol, nech sa páči, pán minister, máte slovo. (Rokovanie o vládnom návrhu zákona, ktorým sa menia a dopĺňajú niektoré zákony v pôsobnosti Ministerstva dopravy a výstavby Slovenskej republiky v súvislosti s ochorením COVID-19 v cestnej doprave , tlač 476.)
P. Paška, predseda NR SR: (2008-05-22):
Návrh sme neschválili.
T. Cabaj, podpredseda NR SR: (2010-01-20):
Nech sa páči, pán poslanec Pelegrini.
B. Bugár, podpredseda NR SR: (2005-05-13):
B. Hanzel, poslanec: Ďakujem. Ja sa pokúsim len krátko povedať niečo k tomu, čo hovoril pán kolega Madej. Ale úvodom by som chcel povedať pánu ministrovi, že ja som proreformný politik, takže ja si myslím, že reformy by sme mali robiť aj v školstve a dokonca nie síce so všetkými návrhmi, ale s veľkou časťou tých jeho návrhov súhlasím. Ale teraz sa chcem len vyjadriť k tomu, čo hovoril, tuná kolega. A to by som dal aj pánu ministrovi na zváženie. Predsa len dôležité pri rozhodovaní mladého človeka je určitý stupeň poznania a určitý stupeň istôt. A v tom prípade by som sa naozaj prihováral za to, aby aj pán minister zvážil, že tí ľudia, ktorí budú zvažovať študentské pôžičky, by mali mať pevnú sadzbu pred sebou, pevné číslo, ktorým môžu uvažovať. A to číslo by nemalo byť menné počas tých štúdií, lebo ten život sa všelijako môže vyvinúť. Takže mali by si to dokázať vedieť skalkulovať. A druhá vec, k tým úrokovým sadzbám, ktoré spomínal pán kolega. Zas môžem povedať, že nie je dôvod, aby štát na tomto zarábal. Naozaj nie je na to dôvod. A pokiaľ trošku poznáte napr. aj bankový sektor, tak viete, že napr. štát prikázal Prvej stavebnej sporiteľni robiť s maržou 3 %. Čiže štát považuje maržu 3 % za dostatočne dobrý prostriedok na vyrobenie zisku. Toto je naozaj pravda. My kľudne môžeme kvôli zjednodušeniu dať pevnú sadzbu a určiť, aká je to pevná sadzba, lebo požičiavame len sami sebe a naviac si zvyšujeme svoj vlastný príjem. Takže nie je dôvod viazať sa na to, aké budú niekde v budúcnosti sadzby, dala by sa stanoviť pevná sadzba. Ďakujem.
Bugár, Béla, podpredseda NR SR (2019-10-16):
Prezentujme sa a hlasujme o návrhu prerokovať návrh zákona v treťom čítaní. (Hlasovanie.) Prítomných 134, za 115, proti 15, 4 sa zdržali hlasovania. Sme v treťom čítaní. Otváram rozpravu a konštatujem, že do rozpravy sa nehlási nikto. Vyhlasujem ju za skončenú. Nech sa páči, záverečné hlasovanie.
Lackovič, Marek, poslanec NR SR (2024-02-13):
Ďakujem pekne, pán predsedajúci. Pán kolega to už naznačil a ja ho len doplním, že tak ako sa aj píše v dôvodovej správe, tak v podstate vieme, že ambíciou tohto návrhu zákona nie je komplexne riešiť transformáciu hospodárstva, ale zavedením mimoriadnej investičnej pomoci skôr motivovať investorov pôsobiacich v oblasti výroby batérií, solárnych panelov, veterných turbín, tepelných čerpadiel, vybavenia a tak ďalej a tak ďalej. A ja to potom poviem obšírnejšie trošku aj v tej rozprave. Ale chcem vyzdvihnúť to, že tak, ako povedal kolega Truban, tak aj mňa mrzí, že opäť len čiastkovo plátame, sanujeme niečo a neriešime tú vec komplexne. A opakujem to, že sa to píše aj v tom samotnom návrhu, v tej samotnej dôvodovej správe, kde priznáva navrhovateľ hneď v prvej vete v siedmom odseku, že nechceme túto vec, tak ako mnohé ďalšie, ktorých sa v týchto dňoch dotýkame, riešiť komplexne. A tu ma to zvlášť mrzí, pretože naozaj na to bolo dostatok času, bolo na to aj trošku priestoru, mohlo sa to urobiť o niečo poriadnejšie a mrzí ma, že to k tomu neprišlo. Nie je to vec, ktorú by sme teraz krížom-krážom halabala kritizovali, ale chceme, práve naopak, vyzdvihnúť to, že keď už sa niečo otvára, keď už sa niečo robí, tak to, tak to robme dôslednejšie, dôkladnejšie. To je celé a myslím, že sa v tomto zhodneme aj s vládnou koalíciou. Potom obšírnejšie poviem asi v rozprave. Ďakujem pekne.
V. Tomanová, ministerka práce, sociálnych vecí a rodiny SR: (2008-02-06):
S touto povinnosťou veľmi úzko súvisí aj ustanovenie § 32 ods. 5, kde je navrhnuté vytváranie pozícií agent pre pracovné miesta za účelom zisťovania požiadaviek zamestnávateľov na zamestnancov, na zisťovanie informácií o pracovných podmienkach a sledovanie situácie na trhu práce. Zámerom je teda jednoznačne zintenzívniť prácu úradov práce sociálnych vecí s uchádzačmi o zamestnanie namiesto pasívneho prijímania informácií o tom, čo uchádzač o prácu a o zamestnanie urobil preto, aby si sám prácu našiel.
R. Zajac, minister zdravotníctva SR: (2003-10-30):
A čo sa týka zákonov, je pripravený balík zákonov, kde sme povedali presne, kto bude akým hráčom na ihrisku. Ale nemôžem súhlasiť s vaším názorom, že ministerstvo zdravotníctva zodpovedá za zmluvné vzťahy, prepáčte, limity sú v zmluvných vzťahoch, že ministerstvo zdravotníctva môže zasahovať do zmlúv, ktoré lekári a poisťovne uzatvárajú. Ako iste viete, keď hovoríte o limitoch, alebo mali by ste vedieť, limity sú predmetom zmluvy. A ak lekár, poskytovateľ nie je schopný uzavrieť takúto zmluvu, lebo je tlačený do kúta a môže sa to stať, lebo zdravotné poisťovne dosť často v našich podmienkach existujúcich zákonov dávajú tzv. „výpalnícke zmluvy“, potom sa musí sťažovať spôsobom, ktorý zákon umožňuje. Ale naozaj si myslím, že okolo limitov v tejto chvíli je viacej fám ako pravdy. Všeobecná zdravotná poisťovňa dala experimentálne limity len na skusy, čo to urobí.
Sulík, Richard, podpredseda vlády a minister hospodárstva SR (2022-02-02):
Ďakujem pekne za slovo. Pán Suja, ja by som sa teda chcel ohradiť voči, voči tvrdeniu, že my podporujeme všetko, čo prichádza z EÚ. A neviem, čo ste robili vy pred 10-11 rokmi, ale ja vám viem povedať, čo ja som robil. Ja som stál tu za týmto pultom a som sa snažil presvedčiť Národnú radu o tom, aby nesúhlasila s miliardou eur do Grécka, a viem, možnože viete, ako to dopadlo, vtedy padla vláda kvôli tomu, že sme neboli ochotní súhlasiť s každou sprostosťou, ktorá prišla z Európskej únie. Čiže by som vás chcel poprosiť, opatrne s takýmto tvrdením, stvrdeniami na adresu SaS. Na druhej strane to, že čelíme nejakej realite, to, že hlavou múr neprerazíme, to je holý fakt a niekedy je lepšie sa tomuto faktu sa prispôsobiť. Ale rovno hovorím, že ak Národná rada tento tu predložený zákon neschváli a povie, že nie, my to nechceme, ja to budem celkom rád rešpektovať. To je jedna taká dosť dôležitá vec. A druhá – a tu by som vás chcel informovať, to olovo, čo ste spomínali, no tak práve ja osobne bojujem proti zákazu olova v nábojoch. Zhodou okolností včera bol som v Paríži, mal som stretnutie s mojou gréckou kolegyňou, organizujem, písal som list 18 ministrom, teda ministrom 18 krajín Európskej únie, nie sú to vždy ministri hospodárstva, ale tým ministrom, ktorí majú na starosti tento zákaz olova, pod ktorých to spadá. A písal som im v tom duchu, že spojme sily a poďme tento nezmyselný zákaz zhodiť zo stola. Môžem vám povedať, že približne 8 až 9 krajín sa, je, má tú pozíciu ako Slovensko, že je proti zákazu, a ďalších 8 až 9 krajín je v stave, že ešte zvažujú, rozmýšľajú, jednou z nich je Grécko, čiže tutok naozaj si myslím, že ste nás obvinili neprávom. Čo sa týka tých mokradí, áno, tam je namieste byť opatrní, lebo momentálne, ja som si, ja som to doteraz ani vo veľkom neriešil, ale riešime teraz priestor pre jedného investora a s pomerne zaujímavým počtom pracovných miest a na pomerne veľkej ploche a zrazu sme zistili, že je tam kus nejakých bačorín, a, bum-bác, mokrade a... a my sme tu, zrazu teda čelíme dosť veľkým problémom. Čiže áno, ja s vami súhlasím, že treba byť opatrný voči všetkému, čo prichádza z EÚ. Budem vďačný za vecné, konkrétne, ale aj korektné príspevky a veľmi radi ich potom napríklad zapracujeme do ďalšieho Kilečka. Ďakujem pekne za pozornosť.
Šimečka, Michal, podpredseda NR SR (2023-12-19):
Ďakujem veľmi pekne. Pán poslanec Dvořák.
Šeliga, Juraj, podpredseda NR SR (2021-01-14):
Pán poslanec Krajčír.
Paška, Pavol, predseda NR SR (2012-10-16):
Pán poslanec Kuffa.
Jurinová, Erika, podpredsedníčka NR SR (2014-07-01):
Vážený pán predsedajúci, vážené kolegyne, kolegovia, dovoľte mi predstaviť vám návrh, ktorý sme podávali spolu s kolegyňou Evou Horváthovou. Cieľom nášho návrhu je vytvoriť právny rámec, podľa ktorého jednorazové omeškanie s platbou za nemocenské poistenie nespôsobí úplný zánik nároku napríklad na materskú alebo nemocenskú dávku, ak si túto povinnosť poistená osoba do 5 dní dodatočne splní. V praxi sa vyskytlo totiž niekoľko príkladov, prípadov a aj my vlastne reagujeme na jeden z nich, keď sa pravidelne platiace osoby omeškali viac, niekoľko dní s platením dobrovoľného nemocenského poistenia a na základe toho stratili nárok na materskú, ktorá im mala čiastočne nahradiť výpadok z príjmu. Ide teda o zmenu, o návrh novely zákona č. 461/2003 Z. z. o sociálnom poistení v znení neskorších predpisov a takto v skrátenej forme vás prosím o podporu, viac potom možno poviem v rozprave. Ďakujem pekne.
Cigániková, Jana, poslankyňa NR SR (2017-04-06):
Môžem poprosiť o čas? Môžem poprosiť o čas? Môžem poprosiť o čas? (Reakcie z pléna.) Zobrali ste mi čas, pán predsedajúci! Ja už som...
Vons, Peter, poslanec NR SR (2022-06-22):
Ďakujem. Vážený pán predsedajúci, v rozprave k návrhu zákona vystúpili traja poslanci. Boli podané dva pozmeňujúce a doplňujúce návrhy. Pristúpime k hlasovaniu o pozmeňujúcich a doplňujúcich návrhoch zo spoločnej správy. Pán poslanec Jozef Šimko požiadal vyňať na osobitné hlasovanie body 1, 4 a 5 spoločnej správy, keďže podal pozmeňujúce návrhy, ktoré komplexnejšie riešia túto problematiku. Pán predsedajúci, dajte, prosím, hlasovať najskôr o bodoch 2 a 3 spoločnej správy spoločne s odporúčaním gestorského výboru schváliť.
Saloň, Marián, poslanec NR SR (2011-09-07):
Len mi kývnete hlavou.
Kleinert, Dana, poslankyňa NR SR (2023-12-13):
Ďakujem. Po tom všetkom, čo som povedala, neviem, či chápete, čo sa stane, ale tá televízia stratí konkurencieschopnosť. A vy si teda myslíte, že sa spoločnosti húfne pohrnú, aby mohli investovať do reklamy v médiu, ktoré nikto nepozerá, alebo v časoch, keď aj súkromné televízie lákajú diváka na tzv. dni bez reklamy, len aby ostali pred obrazovkami, tak RTVS pustí cyklus reklám medzi obohratými filmami, a to ideálne tak na desať minút vkuse. To nemôžete myslieť vážne, že si myslíte, že toto môže fungovať. Na výbor pre kultúru a médiá nám prišla žiadosť od LITA, autorskej spoločnosti, za ktorou stoja autori a autorky pôvodnej slovenskej tvorby, ktorých diela každý a každá z nás z vysielania televízie pozná. LITA nás žiada o nezníženie rozpočtu pre RTVS. Ten list hovorí jasne o tvorivých ľuďoch, autoroch a autorkách, ako ich RTVS už dlhé roky napriek smernici Európskeho parlamentu a Rady o autorskom práve nevie adekvátne zaplatiť. A predstavme si situáciu, že títo ľudia skrátka už zo zúfalstva neudelia svoj súhlas na ďalšie vysielanie ich diel a pôjdu so svojimi dielami úplne pokojne do inej krajiny. Verejnoprávna televízia má byť verejnoprávna a taký program má aj prinášať. Riaditeľ sa nemá spotený naháňať za príjmami z reklamy na úkor kvality programu a nemá si v predklone a s prosíkom pýtať od akejkoľvek vlády financie aspoň na jej základné funkcie. Jedine, že by táto vláda chcela mať RTVS pod kontrolou, vyždímať ju, ponížiť a udávať v nej týmto vydieraním svoj politický tón. A nám je jasné, že týmto krokom chcete urobiť presne toto. Záverom teda k tejto akože konsolidácii vláda nám tu navrhla predbankrotový rozpočet. Toto treba hovoriť stále a nahlas, že tento typ konsolidácie, ignorácie faktov, popierania skutočností a najmä kradnutie budúcnosti ľuďom tejto krajiny je skrátka naozaj nehorázny, neuveriteľný, arogantný a cynický. Ďakujem. (Potlesk.)
Číž, Miroslav, podpredseda NR SR (2015-11-11):
Faktickú poznámku má pán poslanec Alojz Hlina. Pokiaľ nikto iný sa nehlási s faktickou poznámkou, uzatváram možnosť prihlásiť sa s faktickou poznámkou. Slovo má pán poslanec Hlina.
Paška, Pavol, predseda NR SR (2013-09-03):
Pán poslanec, keď ste si to nevšimli, hovoríme o dani z tabakových výrobkov.
Dostál, Ondrej, poslanec NR SR (2017-03-21):
Pani poslankyňa, ja na rozdiel od kolegu Mihála zatiaľ neviem, či ten váš návrh podporím, a nie je to ani tak tým, ako ste to povedali, alebo čo ste povedali, ale skôr tým, ako ste to museli povedať vzhľadom na rokovací poriadok, pretože ak sa návrhy uvádzajú tak, že sa najprv prečíta odôvodnenie a potom až na konci samotné návrhy, tak si myslím, že je to značne na úkor zodpovednosti, teda zrozumiteľnosti toho prednášaného návrhu, a som teda veľmi rád, že práve v tejto chvíli vedie schôdzu pán predseda Národnej rady Danko, a teda sledoval vaše vystúpenie, lebo vás na to upozornil, tak dúfam, že si aj on všimol, že možno toto, táto úprava nie je celkom optimálna, že poslanci sú obmedzovaní v tom, akým spôsobom prednášajú svoje pozmeňujúce návrhy, a potom vyznievajú nie vlastnou vinou, ale vinou zmeneného rokovacieho poriadku nie celkom zrozumiteľne. Ďakujem.
P. Hrušovský, predseda NR SR: (2004-09-21):
(Hlasovanie.) 140 prítomných, 139 za návrh, 1 nehlasoval. Návrh sme schválili. Pristúpime k tretiemu čítaniu o návrhu skupiny poslancov na vydanie zákona, ktorým sa mení a dopĺňa zákon o spotrebnej dani z liehu. Pýtam sa pánov poslancov, či sa chce niekto prihlásiť do rozpravy? Nie. Vyhlasujem rozpravu sa skončenú. Pristúpime k hlasovaniu o návrhu zákona ako o celku so schválenými pozmeňujúcimi a doplňujúcimi návrhmi s odporúčaním gestorského výboru schváliť. Hlasujeme, páni poslanci. (Hlasovanie.) 140 prítomných, 139 za návrh, 1 sa zdržal. Návrh sme schválili. Ďakujem pánovi poslancovi. A teraz poprosím pána predsedu výboru pre financie, rozpočet a menu, aby uviedol návrhy hlasovaní k prerokúvanému návrhu poslancov Evy Černej a Jirka Malchárka na vydanie zákona, ktorým sa mení a dopĺňa zákon o dani z príjmov, ktorý prerokúvame ako tlač 731. Nech sa páči, pán predseda.
B. Bugár, podpredseda NR SR: (2005-12-14):
(Hlasovanie.) Prítomných 129, za 129. Návrh sme schválili. Ďalší návrh k návrhu na vyslovenie súhlasu Národnej rady Slovenskej republiky s Dohodou medzi vládou Slovenskej republiky a vládou Egyptskej arabskej republiky o zamedzení dvojitého zdanenia a zabránení daňovému úniku v odbore daní z príjmu, tlač 1325. Páni poslanci, prosím o väčší kľud. J. Dlhopolček, poslanec: Ďakujem. Takisto ani k tomuto návrhu nevystúpili nijakí poslanci a neboli ani nijaké stanoviská, prosím, aby ste dali hlasovať o návrhu uznesenia, ktoré bolo súčasťou správy a bolo prečítané.
Vitteková, Anna, poslankyňa NR SR (2015-04-23):
Keďže spoločná správa neobsahuje žiadne pozmeňujúce návrhy, pristúpime k hlasovaniu o pozmeňujúcich návrhoch, ktoré boli podané v rozprave. Dajte, prosím, hlasovať najprv o pozmeňujúcom návrhu skupiny poslancov, ktorý som uviedla ja.
A. Belousovová, podpredsedníčka NR SR: (2007-12-05):
Otváram rozpravu o tomto bode programu. Hlási sa niekto do rozpravy? Do rozpravy sa neprihlásil nikto. Vyhlasuje preto rozpravu za skončenú a zároveň prerušujem rokovanie o tomto bode programu. Ďalej budeme pokračovať druhým a tretím čítaním o návrhu na vyslovenie súhlasu Národnej rady Slovenskej republiky s vypovedaním Dohovoru Medzinárodnej organizácie práce o zamestnávaní žien pod zemou v baniach všetkých druhov č. 45 z roku 1935 Slovenskou republikou . Návrh vlády ste dostali ako tlač 468 a správu výboru pre sociálne veci a bývanie máte ako tlač 468a. Prosím pani ministerku práce, sociálnych vecí a rodiny Slovenskej republiky Vieru Tomanovú, aby návrh vlády odôvodnila. Nech sa páči.
Fronc, Martin, poslanec NR SR (2011-10-11):
Ďakujem pekne, pán podpredseda. Vážení kolegovia, kolegyne, ja nebudem dlho hovoriť, lebo len sa dívam na túto hru s ohňom a chcem povedať tri poznámky. Po prvé, je pravdou, že Slovensko túto krízu nezavinilo. Je pravdou, že viaceré vlády v Európskej únii sa správali nezodpovedne, že klamali a podvádzali. Je pravdou, že aj banky veľmi nezodpovedne požičiavali a dávali pôžičky. A dokonca si pamätám... (Prerušenie vystúpenia predsedajúcim.)
Zmajkovičová, Renáta, podpredsedníčka NR SR (2013-01-31):
Teraz v rozprave vystúpi písomne prihlásený pán poslanec Hrnčiar. Nech sa páči, máte slovo. (Hlasy z pléna.) Pán minister, pán poslanec Zajac, poprosím, mimo sál.
Bugár, Béla, podpredseda NR SR (2018-02-14):
Pán poslanec Jurzyca.
Laurenčík, Milan, podpredseda NR SR (2022-05-10):
To bol posledný príspevok v rozprave. Vyhlasujem rozpravu za skončenú a pýtam sa navrhovateľa, či chce zaujať stanovisko. Nechce. Pani spravodajkyňa chce zaujať stanovisko? (Reakcia spravodajkyne.) Nech sa páči.
Grendel, Gábor, podpredseda NR SR (2022-09-27):
S reakciou na faktické poznámky pani poslankyňa Vladimíra Marcinková.
Zmajkovičová, Renáta, podpredsedníčka NR SR (2013-03-14):
Pán poslanec Miškov.
Soboňa, Juraj, poslanec NR SR (2019-03-28):
Ďakujem pekne, pani predsedajúca. Edko, ďakujem ti za kultúrne vystúpenie, jeden z mála opozičných poslancov, ktorý naozaj kultúrne vystúpil k tejto téme. Venoval si sa téme násilie na ženách, chcem len pripomenúť, že Deklarácia o odstránenie násilia páchaného na ženách bola schválená Valným zhromaždením OSN 23. decembra 1993 už. Je základným medzinárodným dokumentom na úrovni OSN zameraných na odstránenie násilia páchaného na ženách. Takže Deklarácia OSN o odstránení násilia páchaného na ženách predstavuje taktiež medzinárodný konsenzus s ohľadom záväzkov, vlád, všetkých vlád, podotýkam, o odstraňovaní násilia páchaného na ženách. Takže načo nám je Istanbulský dohovor?
Slota, Ján, poslanec NR SR (2011-03-30):
Ďakujem pekne. Ja sa ani nečudujem, že páni z OKS, ktorí sa dostali len po chrbtoch maďarského Hídu do tohto parlamentu, tu majú také veľké reči o tom, kto je hanbou, kto nie je hanbou. Pán Dostál, vy ani hanbou nemôžete byť, vy ste doslovný odpad tohto národa, odpad. A taký chrapúň a gauner, ako ste vy, ma nemôže uraziť. Po prvé... (Prerušenie vystúpenia predsedajúcim.)
Galek, Karol, poslanec NR SR (2019-09-19):
V rozprave vystúpil jeden poslanec, nepredložil žiaden návrh. Pán predsedajúci, prosím, dajte hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
V. Veteška, podpredseda NR SR: (2003-09-17):
Vyhlasujem rozpravu za skončenú. Pýtam sa predkladateľa pána ministra, či chce zaujať stanovisko. Nech sa páči, máte slovo, pán minister.
Bugár, Béla, podpredseda NR SR (2019-06-26):
Pán poslanec Goga.
Laurenčík, Milan, podpredseda NR SR (2021-11-02):
Áno, v poradí má byť teraz pán Takáč, Mičovský, pán Filip Kuffa a Miroslav Suja. (Reakcia poslanca Filipa Kuffu: „Svietim inde na tabuli, ja len zato. Ďakujem.“ ) Dajte to tak do poriadku. Pán poslanec Štefan Kuffa, procedurálny návrh? Nech sa páči.
Danko, Andrej, podpredseda NR SR (2024-06-20):
Pani poslankyňa Kleinert.
J. Tkáčová, poslankyňa: (2006-04-21):
Boli určené dva výbory, ktoré sa správou zaoberali, a to výbor pre životné prostredie a výbor pre pôdohospodárstvo, ktorý bol zároveň gestorským výborom. Oba výbory správu prerokovali a navrhujú plénu Národnej rady vziať uvedenú správu na vedomie. Uznesenie tohto znenia máte aj v spoločnej správe 1559a, preto ho nebudem čítať. Pán predsedajúci, otvorte rozpravu, prosím.
Pčolinský, Peter, poslanec NR SR (2019-06-27):
Ďakujem pekne. Zápisnica o výsledku tajného hlasovania o návrhu na voľbu predsedu Úradu na ochranu oznamovateľov protispoločenskej činnosti, ktoré sa konalo 27. júna 2019 v opakovanej voľbe. Na tajné hlasovanie o návrhu na voľbu predsedu Úradu na ochranu oznamovateľov protispoločenskej činnosti bolo v opakovanej voľbe vydaných a poslanci si osobne prevzali 123 hlasovacích lístkov, teda na voľbe bolo prítomných 123 poslancov. Po vykonaní tajného hlasovania overovatelia Národnej rady spočítali hlasy a zistili, že v tajnom hlasovaní o návrhu na voľbu predsedu Úradu na ochranu oznamovateľov protispoločenskej činnosti v opakovanej voľbe všetci poslanci odovzdali hlasovacie lístky. Zo 123 odovzdaných hlasovacích lístkov bolo 5 neplatných a 118 platných. Podľa platných hlasovacích lístkov overovatelia zistili, že; zo 118 platných hlasovacích lístkoch overovatelia zistili, že: – Zuzana Dlugošová: za 27 hlasov, proti 51, zdržalo sa 40. – Monika Filipová: za 10, proti 53, zdržalo sa 55. Na voľbu predsedu Úradu na ochranu oznamovateľov protispoločenskej činnosti je potrebný súhlas nadpolovičnej väčšiny prítomných poslancov. Overovatelia konštatujú, že v tajnom hlasovaní v opakovanej voľbe nebola zvolená žiadna z navrhovaných kandidátok. Overovatelia poverujú svojho člena Petra Pčolinského oznámiť výsledok hlasovania Národnej rade Slovenskej republiky. Koniec hlásenia.
Tabák, Romana, poslankyňa NR SR (2022-10-05):
Ďakujem za slovo, pán predsedajúci. Pán poslanec, vy chcete, aby som vám dala kredit, aby ste sa na mne zviditeľnil a ja vám ho nedám. Pán Fico je naďalej trestne stíhaný a ja pevne dúfam, že ho odsúdia. Vážený pán predsedajúci, vážené kolegyne a kolegovia, dovoľte mi, aby som predniesla správu zahraničného výboru o prerokovaní návrhu na vytvorenie skupiny priateľstva v rámci Slovenskej skupiny Medziparlamentnej únie a voľbu jej predsedu. Návrh pridelil predseda Národnej rady svojím rozhodnutím č. 1255 z 23. septembra 2022 na prerokovanie zahraničnému výboru, ktorý zároveň určil aj za gestorský výbor. Predložený návrh prerokoval Zahraničný výbor Národnej rady na 74. schôdzi výboru dňa 28. septembra 2022 a prijal k nemu uznesenie č. 96, v ktorom odporúča Národnej rade vysloviť súhlas s vytvorením skupiny priateľstva v rámci Slovenskej skupiny Medziparlamentnej únie a zvoliť za predsedu tejto skupiny priateľstva poslanca Národnej rady tak, ako je uvedené v prílohe návrhu uznesenia Národnej rady. Zahraničný výbor Národnej rady ako gestorský výbor odporúča Národnej rade vysloviť súhlas s vytvorením skupiny priateľstva v rámci Slovenskej skupiny Medziparlamentnej únie a zvoliť za predsedu tejto skupiny priateľstva poslanca Národnej rady tak, ako je uvedené v prílohe návrhu uznesenia Národnej rady. Správa Zahraničného výboru Národnej rady o prerokovaní návrhu na vytvorenie skupiny priateľstva v rámci skupiny Medziparlamentnej únie a voľbu jej predsedu bola schválená uznesením Zahraničného výboru Národnej rady č. 97 z 28. septembra 2022. Týmto uznesením ma výbor zároveň poveril, aby som na schôdzi Národnej rady Slovenskej republiky informovala o výsledku rokovania výboru. Toľko, pán predsedajúci, správa. Prosím, aby ste otvorili rozpravu k tomuto bodu.